
PRODUKTRESUMÉ

for

Bisnatural Dry Cough, syrup


0.	D.SP.NR.
-

1.	LÆGEMIDLETS NAVN
Bisnatural Dry Cough

2.	KVALITATIV OG KVANTITATIV SAMMENSÆTNING
1 ml (svarende til 1,15 g) af syruppen indeholder 23,3 mg ekstrakt (som tørekstrakt) fra Plantago lanceolata L., folium (lancetvejbredblad) (DER 3-6:1)
Ekstraktionsmiddel: vand 

Hjælpestof(fer), som behandleren skal være opmærksom på
1 ml indeholder 3 mgnatriumbenzoat (E 211)

Alle hjælpestoffer er anført under pkt. 6.1.

3.	LÆGEMIDDELFORM
Syrup
Brun viskøs væske


4.	KLINISKE OPLYSNINGER

4.1	Terapeutiske indikationer
[bookmark: _Hlk230263218][bookmark: _Hlk231820929]Traditionelt plantelægemiddel der anvendes som et lindrende middel til symptomatisk behandling af irritationer i mund eller svælg med tilhørende tør hoste.

Indikationen er alene baseret på traditionel anvendelse, dvs. erfaringer med anvendelse kendt gennem længere tid. 
Bisnatural Dry Cough er indiceret til voksne, unge og børn fra 3 år.



4.2	Dosering og administration

Dosering
Unge fra 12 år, voksne og ældre:
10 ml syrup 3 gange dagligt 
(enkeltdosis: 233 mg ekstrakt, daglig dosis: 699 mg ekstrakt).

Pædiatrisk population: 
Børn fra 5 til 11 år:
10 ml syrup 2-3 gange dagligt
(enkeltdosis: 233 mg ekstrakt, daglig dosis: 466-699 mg ekstrakt).

Børn fra 3 til 4 år:
5 ml syrup 3 gange dagligt.
(enkeltdosis: 117 mg ekstrakt, daglig dosis: 351 mg ekstrakt).

Anvendelse til børn på 2 år frarådes på grund af forhold, der kræver lægefaglig vurdering, og på grund af mangel på tilstrækkelige data (se pkt. 4.4 ’Særlige advarsler og forsigtighedsregler vedrørende brugen’).

Anvendelse til børn under 2 år er kontraindiceret på grund af indholdet af menthol i Bisnatural Dry Cough syrup (se pkt. 4.3 ‘Kontraindikationer’).

Patienter med nedsat nyre- og/eller leverfunktion
Der foreligger ingen farmakokinetiske data vedrørende patienter med nedsat nyre- og/eller leverfunktion. En dosisanbefaling er derfor ikke mulig.

Administration
Til oral anvendelse.
For korrekt dosering af Bisnatural Dry Cough syrup skal det medfølgende målebæger med depassende gradueringer på 5 ml og 10 ml anvendes.

Ryst flasken inden brug.

[bookmark: _Hlk230341380]Behandlingsvarighed Hvis symptomerne fortsætter efter 7 dages behandling med lægemidlet, bør en læge eller sundhedsperson kontaktes.

4.3	Kontraindikationer
Overfølsomhed over for det aktive stof, menthol eller over for et eller flere af hjælpestofferne anført i pkt. 6.1. 

Børn under 2 år, da menthol kan forårsage refleksapnø og laryngospasme.

4.4	Særlige advarsler og forsigtighedsregler vedrørende brugen
Hvis der opstår dyspnø, feber eller purulent slim under anvendelse af lægemidlet, bør en læge eller sundhedsperson kontaktes.

Pædiatrisk population
Anvendelse til børn på 2 år frarådes på grund af forhold, der kræver en lægefaglig vurdering, og på grund af mangel på tilstrækkelige data.

Anvendelse til børn under 2 år er kontraindiceret på grund af indholdet af menthol i Bisnatural Dry Cough (se pkt. 4.3 ‘Kontraindikationer’). 

Lægemidlet indeholder 15 mg natriumbenzoat i hver 5 ml dosis og 30 mg natriumbenzoat i hver 10 ml dosis svarende til 3 mg/ ml af Bisnatural Dry Cough syrup.

Dette lægemiddel indeholder mindre end 1 mmol (23 mg) natrium pr. dosisenhed, dvs. det er i det væsentlige natriumfrit.

4.5	Interaktion med andre lægemidler og andre former for interaktion
Ingen kendte lægemiddelinteraktioner. Der er ikke udført studier af lægemiddelinteraktioner med Bisnatural Dry Cough syrup.

4.6	Fertilitet, graviditet og amning

Graviditet 
Der er ingen eller begrænsede data for anvendelsen af tørekstrakt af lancetvejbredblad hos gravide kvinder. Data fra dyrestudier er utilstrækkelige hvad angår reproduktionstoksicitet (se pkt. 5.3). Anvendelse af Bisnatural Dry Cough syrup frarådes under graviditet. 

Amning
Det er ukendt, om bestanddele eller metabolitter af lancetvejbredblad tørekstrakt udskilles i human mælk. En risiko for nyfødte/spædbørn kan ikke udelukkes. Anvendelse af Bisnatural Dry Cough syrup frarådes under amning. 

Fertilitet
Der foreligger ingen data for virkningen af lancetvejbredblad tørekstrakt på fertiliteten.

4.7	Virkning på evnen til at føre motorkøretøj og betjene maskiner
Ikke mærkning.
Der er ikke udført studier af virkningen på evnen til at føre motorkøretøj eller betjene maskiner.

4.8	Bivirkninger
Menthol kan forårsage refleksapnø og laryngospasme hos børn under 2 år.

Hvis der opstår bivirkninger, bør en læge eller sundhedsperson kontaktes. 

Indberetning af formodede bivirkninger
Når lægemidlet er registreret, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Der er ikke rapporteret om specifikke symptomer på overdosering hos mennesker.

4.10	Udlevering
HF


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Respirationssystem, midler mod hoste og forkølelse. 
ATC-kode: R05D

Bisnatural Dry Cough syrup er et traditionelt plantelægemiddel.

5.2	Farmakokinetiske egenskaber
Der er ikke udført farmakokinetiske studier

5.3	Non-kliniske sikkerhedsdata
De non-kliniske data er ufuldstændige og har derfor begrænset informativ værdi. Baseret på den langvarige kliniske anvendelse er der påvist en tilstrækkelig sikkerhed ved anvendelse af den angivne dosering til mennesker. 

Det genotoksiske potentiale ved tørekstrakt af lancetvejbredblad blev undersøgt i et in vitro-studie af mutagenicitet (Ames test), og ingen mutagen aktivitet blev påvist.

Der er ikke udført studier af reproduktionstoksicitet og karcinogenicitet.


6.	FARMACEUTISKE OPLYSNINGER

6.1	Hjælpestoffer
Maltodextrin
Silica, kolloid vandfri
Glycerol
Hydroxyethylcellulose (indeholdende fosfatbuffer)
Citronsyremonohydrat
Kaliumsorbat
Natriumbenzoat (E 211)
Mentholaroma (indeholdende naturlig mentholaroma, propylenglycol (E 1520))
Citronaroma (indeholdende naturlige aromastoffer)
Renset vand

6.2	Uforligeligheder
Ikke relevant.

6.3	Opbevaringstid
24 måneder

Efter anbrud: 6 måneder.

6.4	Særlige opbevaringsforhold
Der gælder ingen særlige opbevaringsbetingelser for lægemidlet inden anbrud. 
Efter anbrud af flasken: Må ikke opbevares ved temperaturer over 25 °C.

6.5	Emballagetype og pakningsstørrelser
Syruppen leveres i glasflasker af 150 ml (brune, hydrolytisk klasse III). Flaskerne er lukket med et børnesikret låg (PE/PP).
Flaskerne er pakket i kartoner med indlægsseddel og et gradueret målebæger af polypropylen (PP).

6.6	Regler for bortskaffelse og anden håndtering
Ikke anvendt lægemiddel samt affald heraf skal bortskaffes i henhold til lokale retningslinjer.

7.	INDEHAVER AF REGISTRERINGEN
Opella Healthcare France SAS 
157 avenue Charles de Gaulle 
92200 Neuilly-sur-Seine
Frankrig

8.	REGISTRERINGSNUMMER (-NUMRE)
71209

9.	DATO FOR FØRSTE REGISTRERING
16. juni 2026

10.	DATO FOR ÆNDRING AF TEKSTEN
-

